**Slieve League** (irsk: *Sliabh Liag*, «Steinsøylefjellet») er bratte klipper på kysten av Atlanterhavet i grevskapet Donegal i Irland. Med sine 601 meter har den de nest høyeste havklippene i Irland etter Croaghaun på øya Achill, og noen av de høyeste klippene mot havet i Europa.

Sammenligning av de høyeste klippene
------------------------------------

De høyeste havklippene i Europa (fra venstre): Hornelen (860 m), Enniberg (Færøyene, 750 m), Croaghaun (Irland, 668 m), Vixia Herbeira (Spania, 621 m), Preikestolen (604 m), Slieve League (Irland, 601 m), Cabo Girão (Portugal, 589 m). Oversikten viser også irske Cliffs of Moher (217 m) og Cabo da Roca (Portugal, 140 m)
Klippene ligger på vestkysten av Donegal, ut mot Atlanterhavet mellom landsbyene Carrick og Malin Beg. De regnes som en av viktigste severdighetene i denne regionen. Slieve League omtales ofte i turistbrosjyrer som de høyeste klippene i Europa. Dette er imidlertid ikke korrekt, ettersom både klippene på Achill i Irland, Enniberg på Færøyene og klippeformasjoner i Skandinavia er høyere.

Klippenes skytshelgen
---------------------

Beskyttet av en halvsirkelformet steinmur, er det en falleferdig steinbygning i form av en bikube og ruinene av et kapell på toppen av stupet. Dette er eneboerhytte som tilhørte helgenen Áed mac Bricc (død 589). Han regnes også som skytshelgen for klippene.

Ankomst
-------

Slieve League blir ofte fotografert fra et synspunkt kjent som Bunglass. Det kan nås ved hjelp av en smal vei som går fra Teelin. De siste kilometerne av denne ruten er bygget langs et stup og omfatter flere steder der den svinger av fra toppen ved en stigning.

Litterær omtale
---------------

Naturforskeren Robert Lloyd Praeger fra Belfast skrev i 1939:

> Et høyt fjell på nesten 2000 fot, stupbratte på nordsiden, har blitt fortært av havet til sørsiden danner et stup på samme måte, og synker på denne siden rett inn i Atlanterhavet fra den lange kniveggen som danner toppen. Vandringen på denne ryggen, «One Man's Path», er en av de mest bemerkelsesverdige turene som finnes i Irland - faktisk ikke farlig, men man trenger et godt hode og forsiktig framferd på en stormfull dag... Det nordlige stupet, som faller 1500 fot ned i kløften rundt Little Lough Agh, huser det meste av floraen i Slieve League, den mest varierte gruppen av planter som finnes overalt i Donegal.
> 
> 
> 

Panorama over Slieve League klippene

Referanser
----------

1. ↑  Sliabh Liag / Slieve League, *Placenames Database of Ireland*
2. ↑  Fairbairn, Helen (2014): *Ireland's Best Walks*. Gill & Macmillan. s. 86. Sitat: «Just where are Ireland's highest sea cliffs? Two coastal communities claim the bragging rights: Donegal's Slieve League awards itself the accolade, yet mighty Croaghaun on the western tip of Achill Island boasts cliffs that are both higher and marginally steeper.»
3. ↑  «Den hellige Aedh av Rahugh (d. 589)», *Katolsk.no*
4. ↑  Praeger, Robert Lloyd (1997): *The way that I went: an Irishman in Ireland*. Cork: Collins Press, ISBN 978-1-898256-35-9; s. 41.

Eksterne lenker
---------------

(en) Slieve League – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |